
గంగాధర నెల్లూరు: ఐదేళ్లలో హెరిటేజ్ ఫుడ్స్ వ్యాపారాన్ని 6,000 కోట్ల రూపాయలకు చేర్చాలని లక్ష్యంగా పెట్టుకున్నట్లు సంస్థ ఎగ్జిక్యూటివ్ డైరెక్టర్ నారా బ్రాహ్మణి వెల్లడించారు. శనివారం సుందరరాజపురంలోని హెరిటేజ్ డెయిరీ ప్లాంట్లో ఏర్పాటు చేసిన కార్యక్రమంలో ఆమె మాట్లాడుతూ.. దేశవ్యాప్తంగా పదిహేను రాష్ర్టాల్లో కంపెనీ కార్యకలాపాలు సాగిస్తోందని చెప్పారు. 2015-16 ఆర్థిక సంవత్సరంలో హెరిటేజ్ ఫుడ్స్ 2,380 కోట్ల రూపాయల టర్నోవర్ను సాధించిదని ఆమె తెలిపారు. సంస్థ ద్వారా రైతులు పాడి గేదెల కొనుగోలు చేసేందుకు ఏటా 100 కోట్ల రూపాయల రుణాలను అందిస్తున్నట్లు చెప్పారు. దీంతోపాటు పాడి రైతులకు బీమా సౌకర్యం, మొబైల్ వెటర్నరీ క్లినిక్స్ ద్వారా వైద్య సేవలను అందిస్తున్నామన్నారు. ఈ సందర్భంగా పలువరు రైతులకు రుణాలకు సంబంధించి చెక్కులను బ్రాహ్మణి అందజేశారు. ఈ కార్యక్రమంలో చిత్తూరు చక్కెర ఫ్యాక్టరీ చైర్మన్ ఎన్పి రామకృష్ణ, రాజ్యసభ మాజీ సభ్యురాలు దుర్గా రామకృష్ణ, పశుసంవర్థకశాఖ జెడి శ్రీనివాసరావు, హెరిటేజ్ ఫుడ్స్ డైరెక్టర్లు రామచంద్రనాయుడు, ప్రసన్న కుమార్, సి రామచంద్రనాయుడు పాల్గొన్నారు.

gangadhara nelluru: aidellalo heritage fuds vyaapaaraanni 6,000 kotla roopaayalaku cherchaalani lakshyamgaa pettukunnatlu samstha egjicutive director nara brahmani velladinchaaru. sanivaaram sundararajapuramloni heritage dairy plantlo erpaatu chesina kaaryakramamlo aame maatlaadutuu.. desavyaaptamgaa padihenu rashrtallo company kaaryakalaapaalu saagistondani cheppaaru. 2015-16 aardhika samvatsaramlo heritage fuds 2,380 kotla roopaayala tarnovarnu saadhinchidani aame telipaaru. samstha dwara raitulu paadi gedela konugolu chesenduku eta 100 kotla roopaayala runaalanu andistunnatlu cheppaaru. deenthopaatu paadi raitulaku beema soukaryam, mobail veternary clinics dwara vaidya sevalanu andistunnamannaru. ee sandarbhamgaa paluvaru raitulaku runaalaku sambandhinchi chekkulanu brahmani andajesaaru. ee kaaryakramamlo chitturu chakkera factory chairman enpi ramakrishna, rajyasabha maji sabhyuraalu durga ramakrishna, pasusamvarthakasaakha jedi srinivasarao, heritage fuds directorlu ramachandranayudu, prasanna kumar, si ramachandranayudu paalgonnaaru.